
ЕВРАЗИЯ ЭКОНОМИКАЛЫК КОМИССИЯСЫ
КЕҢЕШ
ЧЕЧИМ
2022-жылдын «15» июлу 		    № 115    	                         Витебск шаары

Атаандаштыктын абалын баалоо методикасына өзгөртүүлөрдү киргизүү жөнүндө

Атаандаштыктын жалпы принциптери жана эрежелери жөнүндө протоколдун 11-пунктуна (Евразия экономикалык бирлиги жөнүндө 2014-жылдын 29-майындагы Келишимге № 19 тиркеме) жана Жогорку Евразия экономикалык кеңешинин 2014-жылдын 23-декабрындагы № 98 чечими менен бекитилген Евразия экономикалык комиссиясынын Иш регламентине 
1-тиркеменин 65-пунктуна ылайык Евразия экономикалык комиссиясынын кеңеши чечти:
1. Еврази экономикалык комиссиясынын Кеңешинин 2013-жылдын 30-январындагы № 7 чечими менен бекитилген Атаандаштыктын абалын баалоо методикасына тиркемеге ылайык өзгөртүүлөр киргизилсин.
2. Ушул чечимде каралган өзгөртүүлөр төмөнкүлөргө колдонулбайт:
ушул Чечим күчүнө кирген датага чейин кароого кабыл алынган чек аралар аралык рыноктордо атаандаштыктын жалпы эрежелерин бузуу жөнүндө билдирүүлөргө (материалдарга) карата;
аларды өткөрүү жөнүндө аныктама ушул Чечим күчүнө кирген датага чейин чыгарылган чек аралар аралык рыноктордо атаандаштыктын жалпы эрежелерин бузууларды териштирүүгө карата.
3. Ушул чечим расмий жарыяланган датадан тартып 30 календардык күн өткөндөн кийин күчүнө кирет.

ТИРКЕМЕ
Евразия экономикалык комиссиясынын Кеңешинин 2022-жылдын 
15-июлундагы № 115 чечимине



Атаандаштыктын абалын баалоо методикасына киргизилчү 
ӨЗГӨРТҮҮЛӨР

[bookmark: P33]1. 2-пункттун «а» жана «б» пунктчалары төмөнкүдөй редакцияда баяндалсын:
«а) Келишимдин 76-беренесинде белгиленген чек аралар аралык рыноктордо атаандаштыктын жалпы эрежелерин бузулушу жөнүндө арыздарды (материалдарды) кароодо;
б) Жогорку Евразия экономикалык кеңешинин 2012-жылдын 
19-декабрындагы № 29 чечими менен бекитилген чек аралар аралык рынокко киргизүү критерийлерине шайкештигин аныктоо максатында (мындан ары – критерийлер), ошондой эле келишимдин 76-беренесинде белгиленген атаандаштыктын жалпы эрежелеринин бузулушу жөнүндө териштирүү башталганга чейин комиссиянын ыйгарым укуктарын ишке ашыруу максатында жеке демилгеси боюнча товардык белгини аныктоодо;».
2. 3-пункттун «к» пунктчасындагы «отчет» деген сөз «отчет корутунду» деген сөздөр менен алмаштырылсын.
3. Төмөнкүдөй мазмундагы 31-пункт менен толукталсын:
«31. Товарды акысыз берүү товардык рыноктун азык-түлүк жана географиялык чектерин, ошондой эле товардык рыноктун көлөмүн жана товардык рынокто чарба жүргүзүүчү субъекттердин үлүшүн аныктоого тоскоолдук кылбайт.».

4. 4-пункт төмөнкүдөй редакцияда баяндалсын:
«4. Атаандаштыктын абалына баалоо жүргүзүүдө ушул Методиканын 2-пунктунун «а» жана «б» пунктчаларынын жоболорун ишке ашыруу максатында жана тыюу салууларды бузууларды белгилөөнүн алкагында атаандаштыктын абалы төмөнкүдөй бааланат:
а) ушул Методиканын 3-пунктунун «д» – «и» пунктчаларында каралган этаптарды алып салып, бирок макулдашуунун катышуучуларынын ортосунда атаандаштык мамилелердин бар экендигинин фактысын аныктап; 
Келишимдин 76-беренесинин 3-пунктунда каралган тыюу салуулар бөлүгүндө;
б) ушул Методиканын 3-пунктунун «е» – «и» пунктчаларында каралган этаптарды алып салып – Келишимдин 76-беренесинин 
4-пунктунда каралган тыюу салуулар бөлүгүндө; 
в) ушул Методиканын 3-пунктунун «д» – «и» пунктчаларында каралган этаптарды алып салып – Келишимдин 76-беренесинин 
4-пунктунда каралган тыюу салуулар бөлүгүндө;
г) Келишимдин 76-беренесинин 6-пунктунда каралган тыюу салуулар бөлүгүндө – төмөнкүлөр менен каралган этаптарды алып салып:
эгерде Келишимдин  76-беренесинин 6-пунктунда белгиленген тыюу салуулардын   бузулушу   Келишимдин  76-беренесинин    3-пунктунда көрсөтүлгөн натыйжалардын кайсынысына болбосун алып келсе же алып келиши    мүмкүн   болсо, ушул  Методиканын 3-пунктунун «д» – «и» пунктчалары менен;
эгерде Келишимдин 76-беренесинин 6-пунктунда белгиленген тыюу салуулардын   бузулушу    Келишимдин   76-беренесинин   4-пунктунда көрсөтүлгөн кесепеттерине алып келсе же алып келиши мүмкүн болсо, ушул Методиканын 3-пунктунун «е» – «и» пунктчалары менен;
д) ушул Методиканын 15-пунктуна ылайык товарды алдын ала аныктап – Келишимдин 76-беренесинин 2-пунктунда каралган тыюу салуулар бөлүгүндө»
5. 5-пункттун «е» пунктчасы «жана башка ассоциациялардын (бирликтердин)» деген сөздөр менен толукталсын.
6. 16-пункт төмөнкүдөй мазмундагы «з» пунктчасы менен толукталсын:
«з) товар алуу ыкмасы»
7. Төмөнкүдөй мазмундагы 161-пункт менен толукталсын:
«161. Товардык рыноктун продуктылык чектерин аныктоодо конкреттүү товардык рынокко мүнөздүү болгон тике жана кыйыр «тармактык таасирлери» (товарды пайдалануучунун бири башкалар, анын ичинде потенциалдуу пайдалануучулар үчүн анын баалуулугуна тийгизген таасири) эске алынышы мүмкүн.».
8. 371-пунктта «отчет» деген сөз «корутунду» деген сөз менен алмаштырылсын.
9. Төмөнкүдөй мазмундагы 441-пункт менен толукталсын:
«441 тоскоолдук катары «тармак таасирлер» каралышы мүмкүн»
10. XII бөлүм төмөнкүдөй редакцияда баяндалсын:

«XII. Аналитикалык корутунду»
61. Товардык рыноктогу атаандаштыктын абалына баалоо жүргүзүүнүн жыйынтыгы боюнча ушул Методиканын 3 жана 
4-пункттарынын жоболорунун талаптарын эске алуу менен аналитикалык корутунду түзүлөт.

62. Аналитикалык корутунду атаандаштыктын абалына баалоо жүргүзүүгө жооптуу Комиссиянын түзүмдүк бөлүмү (мындан ары – комиссиянын түзүмдүк бөлүмү) тарабынан даярдалат.
63. Аналитикалык корутундунун долбоору (кагаз жүзүндө) коммерциялык жана (же) мыйзам менен корголуучу башка сырды түзгөн маалыматтарды жана (же) маалымдарды алып салып жана ыйгарым укуктуу органдын электрондук почтасынын дарегине жөнөтүлүшүн кайталап (адресат аны алгандыгы фактысын ырастап) атаандаштык (монополияга каршы) саясатын ишке ашыруу жана (же) жүргүзүү компетенциясына кирген мүчө мамлекеттердин мамлекеттик бийлик органдарына (мындан ары – ыйгарым укуктуу органдар) жөнөтүлөт.
Аналитикалык корутундунун долбоорун алган күндөн тартып ыйгарым укуктуу органдар позицияны даярдоо максатында бул долбоор негизинде даярдалган материалдар (документтер, маалыматтар, маалымдар) менен таанышууга укуктуу.
Ыйгарым укуктуу органдар мүчө мамлекеттердин мыйзамдарында белгиленген тартипте аналитикалык корутундунун долбоорун жиберүү жөнүндө комиссиянын катын каттаган датадан тартып 15 жумушчу күндүн ичинде долбоор боюнча өз позицияларын жазуу жүзүндө (кагаз жүзүндө) Комиссиянын электрондук почтасынын дарегине жиберүүнү кайталоо менен (адресат аларды алгандыгы фактысын ырастоо менен) беришет.
Ыйгарым укуктуу органдардын позициялары жазуу жүзүндө аналитикалык корутундунун долбооруна тиркелет.
64. Ушул Методиканын 63-пунктунда белгиленген мөөнөттө ыйгарым укуктуу органдардын позициялары берилбесе же аналитикалык корутундунун долбоору боюнча берилген ыйгарым укуктуу органдардын позицияларында сын-пикирлер жок болгон учурда комиссиянын түзүмдүк бөлүмүнүн жетекчиси (ал жок болгон учурда – аны алмаштыруучу адам) бекитилген датасын көрсөтүп аналитикалык корутундуну бекитет.
65. Ыйгарым укуктуу органдардын жок дегенде биринен аналитикалык корутундунун долбоору боюнча сын-пикирлер келип түшкөн учурда Комиссиянын түзүмдүк бөлүмү консультация жүргүзүү жөнүндө билдирүү жиберет.
Консультацияларды видеоконференция форматында өткөрүү жөнүндө кабарлоо Комиссиянын түзүмдүк бөлүмү тарабынан ыйгарым укуктуу органдарга өткөрүлө турган датага чейин 3 жумушчу күндөн кечиктирбестен жиберилет.
Консультацияларды күндүзгү форматта өткөрүү жөнүндө кабарлоо комиссиянын түзүмдүк бөлүмү тарабынан ыйгарым укуктуу органдарга өткөрүлө турган датага чейин 7 жумушчу күндөн кечиктирбестен жиберилет.
Консультациялардын алкагында каралып жаткан материалдарда (документтерде, маалымдарда, маалыматтарда) жашыруун маалымат жок болсо видео-конференц-байланыш аркылуу консультацияларды жүргүзүүгө жол берилет. 
Көрсөтүлгөн материалдарда (документтерде, маалымдарда, маалыматтарда) жашыруун маалымат болсо консультация күндүзгү форматта өткөрүлөт.
Консультацияларды өткөрүүдө Комиссиянын түзүмдүк бөлүмү тарабынан аудио же видео жаздыруу жүргүзүлөт.
Консультациялардын алкагында каралуучу материалдарда (документтерде, маалымдарда, маалыматтарда) жашыруун маалымат болсо аудио же видео жаздырууга жол берилбейт.
Консультацияларды өткөрүүнүн жыйынтыгы боюнча Комиссиянын түзүмдүк бөлүмү тарабынан протокол түзүлөт, анда ыйгарым укуктуу органдардын жүйөлүү позициялары чагылдырылат.
Консультациялардын протоколуна консультация өткөргөн Комиссиянын түзүмдүк бөлүмүнүн жетекчиси (ал жок болгон учурда –аны алмаштыруучу адам) кол коет.
Протокол аналитикалык корутундуга тиркелет, мында консультациялардын протоколунун көчүрмөсү консультация өткөрүлгөн датадан тартып 3 иш күндүн ичинде ыйгарым укуктуу органдарга жөнөтүлөт.
Консультациялардын жүрүшүндө аналитикалык корутундунун долбоору боюнча пикир келишпестиктер жөнгө салынган учурда Комиссиянын түзүмдүк бөлүмүнүн жетекчиси (ал жок болгон учурда – аны алмаштыруучу адам) бекитилген датасын көрсөтүп аналитикалык корутундуну бекитет.
66. Жүргүзүлгөн консультациялардын жыйынтыгы боюнча аналитикалык корутундунун долбоору боюнча пикир келишпестиктер жөнгө салынбаса, аларды жөнгө салуу маселеси атаандаштык жана монополияга каршы жөнгө салуу маселелерин тескеген Комиссиянын коллегия мүчөсүнүн жана ыйгарым укуктуу органдардын жетекчилеринин (жетекчилердин орун басарларынын) катышуусу менен консультацияларда каралат.
Аталган консультацияларды өткөрүүнүн жыйынтыгы боюнча протокол түзүлөт, анда катышуучуларынын позициялары чагылдырылат.
Атаандаштык жана монополияга каршы жөнгө салуу маселелерин тескеген Комиссиянын коллегия мүчөсү жок болгон учурда, анын жазуу жүзүндөгү тапшырмасы боюнча ыйгарым укуктуу органдардын жетекчилери (жетекчилердин орун басарлары) менен консультацияларды комиссиянын ыйгарым укуктуу түзүмдүк бөлүмүнүн жетекчиси жүргүзөт.
Консультациялардын протоколуна атаандаштык жана монополияга каршы жөнгө салуу маселелерин тескеген Комиссиянын коллегия мүчөсү же консультация өткөргөн комиссиянын ыйгарым укуктуу түзүмдүк бөлүмүнүн жетекчиси кол коет.
Протокол аналитикалык корутундуга тиркелет, мында консультациялардын протоколунун көчүрмөсү консультация өткөрүлгөн күндөн тартып 3 иш күндүн ичинде ыйгарым укуктуу органдарга жөнөтүлөт.
Аталган консультацияларды өткөргөндөн кийин Комиссиянын түзүмдүк бөлүмүнүн жетекчиси (ал жок болгон учурда – аны алмаштыруучу адам) бекитилген датасын көрсөтүп аналитикалык корутундуну бекитет жана Бирликтин укугунда белгиленген тартипте чек аралар аралык рыноктордо атаандаштыктын жалпы эрежелерин бузуу белгилерине бөгөт коюуга багытталган иш-аракеттерди көрөт.
67. Аналитикалык корутунду ушул Методиканын 4-пунктунун жоболору эске алынып, төмөнкү бөлүмдөр камтылууга тийиш: 
а) жалпы жоболор:
изилдөө максаты;
баштапкы маалымат булактарынын сыпатталышы;
б) изилдөөнүн тандалган убактысынын интервалы жөнүндө маалымдар;
в) товардык рыноктун продуктулук чектери жөнүндө тыянактар (аларды аныктоо ыкмасын тандоонун негиздемеси менен);
г) товардык рыноктун географиялык чектери жөнүндө тыянактар (аныктоо методунун тандалышын негиздеп);
д) товардык рынокто иш жүргүзгөн чарба жүргүзүүчү субъекттердин курамы жөнүндө маалымдар;
е) товардык рыноктун көлөмү жана товардык рыноктогу чарба жүргүзүүчү субъекттердин үлүштөрү жөнүндө маалымдар;
ж) товардык рыноктун концентрация деңгээли жөнүндө тыянактар;
з) товардык рынокко кирүүгө тоскоолдуктар жөнүндө маалымдар;
и) товардык рыноктогу атаандаштыктын абалын баалоо;
к) товардык рынокто чарба жүргүзүүчү субъекттин үстөмдүк абалы жөнүндө маалымдар;
л) Критерийлерге ылайык товардык рынокту чек аралар аралыкка киргизүү (киргизбөө) тууралуу жана чек аралар аралык рыноктордо атаандаштыктын жалпы эрежелерин бузулушуна бөгөт коюу боюнча Комиссиянын компетенциясынын болушу (жоктугу) жөнүндө жүйөлүү тыянактар.
68. Аналитикалык корутунду тигилип, номерленүүгө тийиш.
69. Эгерде чек аралар аралык рыноктордо атаандаштыктын жалпы эрежелерин бузулушун териштирүүнүн жана (же) чек аралар аралык рыноктордо атаандаштыктын жалпы эрежелерин бузуу жөнүндө ишти кароонун алкагында чек аралар аралык рыноктордо атаандаштыктын абалына баалоо жүргүзүү учурунда комиссияда болбогон жагдайлар, материалдар (документтер, маалымдар, маалыматтар) аныкталса, аналитикалык корутундуга өзгөртүүлөр (тактоолор) киргизилиши мүмкүн.
Комиссиянын ыйгарым укуктуу түзүмдүк бөлүмү мындай өзгөртүүлөр (тактоолор) киргизилгендиги жөнүндө киргизилген датадан тартып 3 жумушчу күндүн ичинде ыйгарым укуктуу органдарга кабарлайт.
70. Ушул Методиканын 63-66-пункттары жана 67-пункттун «л» пунктчасы ушул Методиканын 2-пунктунун «а» жана «б» пунктчаларына ылайык жүргүзүлгөн атаандаштыктын абалын баалоодо гана колдонулат.
_____________

